Kozmetika v tehotenstve
Dobrý deň
Chcem sa opýtať na bezpečnosť užívania niektorých prípravkov v tehotenstve
- CERAVE Hydratačné mlieko 
- Deodorant VICHY odstraňuje zápach po dobu 48 hodín
- LA ROCHE-POSAY Cicaplast B5 Upokojujúci sprej 
- Telový sprej a sprej na vlasy Yves Rocher Bain de Nature
Dakujem pekne
Dobrý deň,
ďakujeme za Vašu otázku.
Produkty Cerave Hydratačné mlieko a LA ROCHE-POSAY Cicaplast B5 Upokojujúci sprej neobsahujú vo svojom zložení produkty, ktorých použitie je počas tehotenstva obmedzené.
Z Vami uvedených informácií mi nie je jasné, o ktorý deodorant Vichy sa jedná, preto sa k bezpečnosti jeho použitia neviem s určitosťou vyjadriť.
Kozmetika Yves Rocher nepatrí medzi liečebnú kozmetiku a výrobca neuvádza bližšie informácie o bezpečnosti podávania prípravku počas tehotenstva. Problematické môžu byť najmä esenciálne oleje, ale tiež extrakty z paliny, rozmarínu, šalvie či levandule. Vzhľadom na to, že uvedená kozmetika obsahuje prírodné zložky, ani vhodnosť jej podávania neviem s určitosťou potvrdiť.
V prípade pochybnosti použitia odporúčam kontaktovať priamo výrobcu uvedených produktov.
Informácie o bezpečných a nevhodných látkach pre tehotné obsiahnutých v kozmetických produktoch nájdete v tomto
odbornom článku
.
Prajem pekný zvyšok dňa.
S pozdravom
PharmDr. Veronika Kiabová